Mi yekcem Σli tameddit, ad d-yuɣal lhem-is, itettu kan mi akken yella gar yimeddukkal-is. D acu ara yexdem, ad tt-yerr i yisefra, imi dɣa netta deg yiḍ i iḥemmel ad yessefru, yernu yettaru s ttawil-is. Yettaṭṭaf akud ilaqen ur as-yeqqar ara ilaq ad selkeɣ ass n leflani. Ay-agi nufa-t-id deg wayen yura, imi llan kra n wamuden n yisefra i deg yeṭṭef tlata neɣ ugar n yiseggasen. Akken i d-yenna ula d mmi-s n ultma-s, ula d azwel yella melmi i tyettbeddil aṭas n tikwal. Yella melmi yettɣimi agguren, netta yettnadi azwel ilaqen yernu yettcawar wid i as-yeqqaren ma yelha neɣ ilaq ad as-iεawed, akken daɣen i d-yenna yiwen seg yimddukkal-is: